קוראים לי מריה, אני תלמידת שנה ג' באוניברסיטת וושינגטון,
ואני מהנדסת מתמחה ב"אמזון".
אני אוהבת מדעי המחשב כי הם משלבים פתרון בעיות
עם חשיבה ביקורתית, ואחרי השקעה של שעות רבות במשהו,
אפשר לקבל מכל זה משהו מגניב ומתגמל.
עד כה, הייתה לכם ההזדמנות לשחק עם סוגים שונים של רקדנים
ותכנתם אותם לעשות כל מיני צעדי ריקוד.
אבל איך הצעדים האלה קורים בעצם?
כל צעד ריקוד מורכב מסדרה של תמונות הנקראות "פְרֵיימִים".
כל פריים שונה במקצת מזה שלפניו.
כשהתוכנה שלכם רצה, המחשב מראה פריים אחרי פריים.
הם מוצגים מהר כל כך עד שנדמה כאילו הרקדן באמת זז.
זה הסוד העומד מאחורי כל אנימציה באשר היא.
אתם יכולים לשנות לא רק את צעדי הריקוד של הרקדן, אלא גם
את המאפיינים שלו. מאפיינים מתארים דברים כמו מיקום הרקדן על המסך,
גודלו של הרקדן וצבעו של הרקדן.
כדי לשנות את המאפיינים של רקדן כלשהו, השתמשו בבלוק "קבע".
בואו נשתמש בבלוק "קבע" כדי לגרום לרקדנים שלנו להיראות קטנים יותר.
ראשית, גררו את הבלוק "קבע" לתוך התוכנה שלכם. אחר כך, בחרו את הרקדן
שברצונכם לשנות, והקלידו את הגודל שבו תרצו שהוא יופיע על המסך.
גודל מלא הוא 100.
אם תבחרו מספר נמוך יותר, זה יקטין את הרקדן.
ככל שהרקדן קטן יותר, כך הוא נראה רחוק יותר.
באמצעות הבלוק "קבע" תוכלו לשנות גם את הממדים, הזווית, המיקום והצבע של הרקדן.
אם תשחקו במאפיינים הללו, תוכלו לערוך כל מיני שינויים
ולקשר אותם לחלקים שונים של השיר.
זכרו, אתם יכולים לקבוע רק את המאפיינים של רקדן שכבר קיים.
ודאו שבלוק ה"קבע" שלכם מגיע אחרי הבלוק "צור חדש".
הרגישו חופשיים להתנסות, להיות יצירתיים ולעשות חיים.